# Månedsbrev for mars 2017



Et innblikk i forrige måned:

## FEBRUAR

Da er enda en måned forbi, og vi har kommet godt i gang med eventyret skinnvotten. Vi har i februar hatt fokus på å formidle eventyret i både samling og smågrupper. Barna kjenner nå veldig godt igjen dyrene og barna synes det er gøy å høre på eventyret. Vi har vært flinke på å bruke nøkkelordene i samling, smågrupper og spontant i løpet av hverdagen.

Gjennom februar måned har vi hatt mange kjekke aktiviteter sammen med barna. Vi har tatt i bruk flanellograf, som vi bruker i samling og i smågrupper for å fortelle eventyret om skinnvotten. Vi har også vært ute å lett etter dyrene som gjemmer seg i votten. Vi har lekt med vann og farger, og hatt mange kjekke formingsaktiviteter. Vi har blant annet malt snømenn av barberskum og lim, tegnet dyrene i votten, malt snø og tatt håndavtrykk inni en vott.

2014 modellene var med på å lage et fellesbilde som vi har jobbet med hele måneden. Dette ble kjempe fint! Vi gjorde litt og litt på bilde hver torsdag, og til slutt ble det et stort og fint bilde hvor vi har malt en vott, snø og hengt på alle dyrene i eventyret. (Henger på avdeling)

Siste fredagen i februar (24/2) hadde vi temafest her i barnehagen. Dette var en kjekk dag fylt med mange spennende opplevelser for barna. Vi hadde dans i gymsalen, felles bilde på formingsrom, tegning på avdelinger og vi laget masker på avdeling Gaupe. Vi avsluttet festen med en fellessamling i gymsalen der vi voksne dramatiserte eventyret skinnvotten og sangsamling. Det så ut som alle barna koste seg, og vi gleder oss til å ha flere temafester på huset.

## MARS

Vi har valgt å dele opp mars måned og fortsette med tema vinter i to uker til, altså uke 10 og 11. I uke 12 begynner vi med påsketema.

De to første ukene i mars vil vi avslutte temaet skinnvotten som vi har hatt som tema de to siste månedene. Vi vil også jobbe videre med de sosiale målene turtaking, deling og hjelpe hverandre. Nøkkelord og sanger blir de samme som sist måned.

## NØKKELORD

|  |  |
| --- | --- |
| * Snø
* Is
* Iskrystall
* Ski
 | * Votter
* Mus
* Frosk
* Hare
* Rev
* Villsvin
* Bjørn
* Ulv
 |

## SANGER REGLER

|  |  |
| --- | --- |
| * Se nå snør det
* Det snør det snør
* Det var reven og rotta og grisen
* Når en liten mus skal ut å gå
 | * Snøen faller, alt blir hvitt
* Skinnvotten
* Syv dyr i votten
* Snøkrystaller
 |

## PÅSKE

Når vi kommer til uke 12 setter vi i gang med påsken her på avdelingen. Vi vil ha som mål og gjøre barna kjent med våre tradisjoner i påsketiden. Vi vil blant annet synge påskesanger, snakke om nøkkelordene og ha ulike aktiviteter knyttet til påske.

##  NØKKELORD SANGER



|  |  |
| --- | --- |
| * Kylling
* Påskehare
* Egg
* Gul
* Karse
 | * En liten kylling i egget lå
* Det var en gang en hønemor med 8 gule små
* Haren uti gresset
* Hasse hare
* Hvor er egget?
 |

## Bursdager i mars



07.03: Vi feirer Johannes som blir 2 år

29.03: VI feirer Isaaq som blir 3 år

## Praktisk informasjon

Varmmat i mars:

01.03: Tomatsuppe m/egg og makaroni

07.03: Fiskekaker m/saus, poteter og grønnsaker

09.03: Grønnsaksgrateng

14.03: Lapskaus

16.03: Fiskeboller m/hvit saus, potet og grønnsaker

21.03: Pasta bolognese

23.03: Fiskeburger m/salat

28.03: Tomatsuppe m/egg og makaroni

30.03: Fiskepinner m/saus, ris og grønnsaker

|  |
| --- |
| Kontakt info.Tlf: 51 55 88 00 Mail: rev@tastarustaa-barnehage.no |

Vennlig hilsen

Lene, Kristin, Mona og Therese